Osmoderma cristinae

Osmoderma cristinae er en bille som hører til gullbassene (skarabider).

Utseende 
En stor (25-32 millimeter) og bred, blankt brun til svart gullbasse. Pronotum er smalere enn dekkvingene, dypt punktert med en midtfure i den fremre delen. Dekkvingene er rynkete med uregelmessig punktering.

Habitat 
I likhet med de andre artene i slekten Osmoderma lever arten i kolonier i muld inne i hule trær. De voksne billene er aktive om natten om sommeren, og kommer av og til til lys.

Utbredelse 
Arten har en begrenset utbredelse og er bare kjent fra tre lokaliteter i fjellområder i det nordlige Sicilia. Den er regnet som sterkt truet (EN) av IUCN.

Systematisk plassering 
Arten er svært nærtstående til Osmoderma eremita, men nyere undersøkelser av DNA og morfologi  tyder på at de to artene er ulike, selv om de har like feromoner.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien gullbasser, Cetoniidae (eventuelt underfamilie av skarabider (Scarabaeidae))
 Underfamilien Trichiinae
 Slekten Osmoderma LePeletier & Audinet-Serville, 1828 - 15 arter
 Osmoderma cristinae Sparacio, 1994

Litteratur 
 Sparacio, I. (1994) Osmoderma cristinae n.sp. di Sicilia (Insecta Coleoptera: Cetoniidae). Naturalista siciliana 17: 305-310.

Referanser

Eksterne lenker 
 Audisio, P., Nardi, G. & Micó Balaguer, E. 2017. Osmoderma cristinae. The IUCN Red List of Threatened Species 2017: e.T157875A44091395. . Rødlistevurdering for arten
 

Gullbasser
Biller formelt beskrevet i 1994
Dyr formelt beskrevet av Ignazio Sparacio
Italias insekter